
Projekti “Turismitoote „Joaoru puhkeala” väljaarendamine” sildfinantseerimise lubamine
Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel.

1. ASJAOLUD JA MENETLUSE KÄIK

Narva Linna Arenduse ja Ökonoomika Amet valmistab ette projektitaotlust “Turismitoote „Joaoru puhkeala” väljaarendamine”. Taotlus esitatakse EASi arengu kavandamise programmi.
Projekti peamiseks ideeks on arendada välja Joaoru territooriumil  uue turismitoote „Joaoru puhkeala” eesmärgiga muuta see territoorium tõmbepunktis turistidele ja elanikele mitmekesistatud puhkuse ja vaba aja sisustamiseks.
Projekti objektiks on Narva Joaoru ala, pindalaga 17,8 ha  millest  1,5 ha moodustab supelrand.

Joaoru ala infrastruktuur on vähearenenud – supelranna infrastruktuur on puudulik, meelelahutus, spordi- ja supelranna inventari laenutus, toitlustusvõimalus puudub täielikult. Vetelpäästehoone ja riietuskabiinid on ebarahuldavas seisukorras, puuduvad tualettruumid. Linn asetseb veekogu ääres, kuid kaldal puuduvad kaasaegsed tingimused elanike ja turistide puhkamiseks. Puudub kultuuri-massiürituste läbiviimiseks vajalik infrastruktuur (sh kõlakoda). Ühtlasi suurepärase looduseväärtusega Joaoru alal puudub keskkonnakaitse infrastruktuur.  Joaorg vajab ka haljastuse parendamist.

Joaoru puhkeala vajab ühtset ja kompleksset väljaarendamist atraktiivseks turismitooteks, mida oleks võimalik reklaamida nii kohalikul kui ka valis turismiturgudel. Praegu ei kasutata Joaoru potentsiaali täielikult, sealhulgas supelranna osa. Suurem osa territooriumist seisab kasutuseta.

Joaoru puhkeala on avalik. Seda saavad kasutada kõik soovijad. Joaoru territoorium sobib suurepäraselt lisaks supelrannale ka regulaarsete spordi- ja kultuuriürituste läbiviimiseks. Kuid selleks, et reklaamida seda puhkeala turistile, tuleb luua vastav infrastruktuur, mis pakuks paremaid puhkuse ja vaba aja veetmise võimalusi ning ürituste korraldamise tingimusi.

Turismitoote „Joaoru puhkeala” väljaarendamiseks tellitakse projekti raames väljaarendamise kava, TTA ja  turunduskava.  

Projekti üldsumma on 297 036 krooni, millest Narva linna omafinantseering moodustab 44 555 krooni. Omafinatseeringu summa on planeeritud Narva Linna Arenduse ja Ökonoomika Ameti 2008. aasta eelarves. Kavandatav projekti realiseerimise periood on veebruar – august 2008.a.

Piirkondliku arengu kavandamise programmi kohaselt peab taotleja algul ise kõik projekti kulud katma, sest toetus laekub alles projekti vahearuannete ja lõpparuande esitamist. 

Narva Linnavolikogu otsusega on vaja anda Linnavalitsusele luba võtta sildfinantseerimist projekti kulude katmiseks. Sildfinantseerimist on vaja 2008. aastal summas 252 481 krooni.

2. ÕIGUSLIKUD JÄRELDUSED

Projektide sildfinantseerimiseks loa andmine on võimalik Narva Linnavolikogu otsusega, sest see ei ole seadusega antud kellelegi teise kinnitada.  Narva Linnavolikogul on õigus vastavalt Kohaliku omavalitsuse korralduse seaduse § 22 lõike 1 punktile 8 ning Linnavara eeskirja (vastu võetud Narva Linnavolikogu määrusega  21.06.2005 nr 20/57)  § 4 punktile 34.1  õigus vastu võtta laene ja teisi varalisi kohustusi.

3. OTSUS

Anda Linnavalitsusele luba võtta laenu sildfinantseerimise katteks 2008. aastal summas 252 481 krooni.
4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE

Otsus jõustub seadusega sätestatud korras.

